LATVIJAS REPUBLIKAS MINISTRU KABINETS

2018.gada Noteikumi Nr.\_\_

Rīgā (prot. Nr.\_\_§\_)

**Grozījums Ministru kabineta 2013. gada 26. novembra noteikumos Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā”**

Izdoti saskaņā ar likuma “Par Valsts ieņēmumu dienestu”

8. panta 3. punktu

Izdarīt grozījumu Ministru kabineta 2013. gada 26. novembra noteikumos Nr. 1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (Latvijas Vēstnesis, 2013, 233. nr.; 2016, 159. nr.; 2017, 158. nr.) un papildināt noteikumus ar 32.2, 32.3, 32.4, 32.5, 32.6 un 32.7 punktu šādā redakcijā:

“32.2 Valsts ieņēmumu dienests mēneša laikā pēc šo noteikumu 32.3., 32.5., 32.6., 32.8. un 32.9. apakšpunktā minētās valstij piekritīgās mantas pieņemšanas un uzskaitīšanas nosūta attiecīgajām valsts institūcijām uzaicinājumu bez maksas pārņemt valstij piekritīgo mantu. Uzaicinājumam tiek pievienoti šo noteikumu 33. punktā minētie dokumenti.

32.3 Valsts ieņēmumu dienests mēneša laikā pēc šo noteikumu 32.4. apakšpunktā minētās valstij piekritīgas mantas pieņemšanas un uzskaitīšanas nosūta attiecīgajai pašvaldībai informāciju lēmuma pieņemšanai.

32.4 Valsts ieņēmumu dienests mēneša laikā pēc lēmuma vai atteikuma saņemšanas no attiecīgās pašvaldības, par šo noteikumu 32.4. apakšpunktā minēto valstij piekritīgo mantu pārņemšanu, nosūta informāciju valsts akciju sabiedrībai “Privatizācijas aģentūra”.

32.5 Valsts ieņēmumu dienests šo noteikumu 32.4. un 32.7. apakšpunktā noteiktajām institūcijām viena mēneša laikā pēc informācijas saņemšanas par attiecīgu spēkā stājušos Ministru kabineta rīkojumu nosūta uzaicinājumu bez maksas pārņemt valstij piekritīgo mantu. Uzaicinājumam tiek pievienoti šo noteikumu 33. punktā minētie dokumenti.

32.6 Izdevumus, kas veidojas no brīža, kad Valsts ieņēmuma dienests valstij piekritīgo mantu pieņem un uzskaita līdz brīdim, kad tā tiek nodota bez maksas, sedz:

32.61.  attiecīgais valdītājs - gadījumā, ja attiecīgā pašvaldības dome nav pieņēmusi lēmumu vai atsakās pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.5., 32.6., 32.8. un 32.9. apakšpunktā minētajos gadījumos;

32.6 2. pārvaldītājs - šo noteikumu 32.3. apakšpunktā minētajā gadījumā;

32.6 3. attiecīgā pašvaldība - gadījumā, ja attiecīgā pašvaldība ir pieņēmusi lēmumu pārņemt šo noteikumu 32.4. apakšpunktā minēto valstij piekritīgo mantu, kā arī šo noteikumu 32.7. apakšpunktā minētajā gadījumā.

32.7 Ja šo noteikumu 32.3., 32.4. un 32.9. apakšpunktā minētā valstij piekritīgā bezmantinieka manta tiek pārdota, tad par izdevumiem, kas veidojas no brīža, kad Valsts ieņēmuma dienests valstij piekritīgo mantu pieņem un uzskaita līdz brīdim, kad tā tiek pārdota, valsts atlīdzina izdevumus tādā apmērā, kādi ir pārdošanas rezultātā iegūtie līdzekļi, atskaitot no tiem pārdošanas izdevumus.”

### **Ministru prezidents M. Kučinskis**

**Ministru prezidenta biedrs,**

**ekonomikas ministrs A. Ašeradens**

**Iesniedzējs:**

**Ministru prezidenta biedrs,**

**ekonomikas ministrs A. Ašeradens**

**Vīza:**

**Valsts sekretārs Ē. Eglītis**